Diari Oficial de la Generalitat Valenciana


Sumari del DOGV 5865, del 07-10-2008 (2008/11729)

DECRET 37/2008, de 3 d'octubre, del president de la Generalitat, pel qual concedeix la Medalla d'Or de la Generalitat al Mèrit Esportiu, en l'edició de 2008, a jugadors de la selecció espanyola de futbol.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5865

Data del DOGV
:   07-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11243


Data del document
:   03-10-2008

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica
    * esport

DECRET 37/2008, de 3 d'octubre, del president de la Generalitat, pel qual concedeix la Medalla d'Or de la Generalitat al Mèrit Esportiu, en l'edició de 2008, a jugadors de la selecció espanyola de futbol. [2008/11779]  
La Llei 4/1993, de 20 de desembre, de la Generalitat, de l'Esport de la Comunitat Valenciana, estableix en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones i entitats que s'hagen distingit en la pràctica, gestió i promoció de l'esport, mitjançant la Medalla i la Placa de la Generalitat al Mèrit Esportiu.  
El Decret 33/1986, de 10 de març, del Consell, i l'Ordre de 26 de juny de 1989, de la Conselleria de Cultura, Educació i Ciència, modificada per l'Ordre de 7 de novembre de 2003, de la Conselleria de Cultura, Educació i Esport, regulen la concessió de la Medalla i la Placa d'Or de la Generalitat al Mèrit Esportiu.  
La selecció espanyola de futbol va marcar una fita històrica quan es va proclamar campiona de l'Eurocopa d'Àustria i Suïssa 2008. Una magnífica victòria que li ha servit per a liderar, per primera vegada en la seua història, el rànquing de seleccions que publica la FIFA.   
Un esdeveniment que va transcendir el terreny esportiu i va adquirir una especial repercussió social en tot Espanya.   
Ha sigut esta una selecció amb un color marcadament valencià ja que huit dels integrants són valencians o juguen en clubs de la nostra Comunitat: Valencia CF i Villarreal CF. Raúl Albiol Tortajada, Joan Capdevila Méndez, Santiago Cazorla González, David Jiménez Silva, Carlos Marchena López, Andrés Palop Cervera, Marcos Antonio Senna da Silva i David Villa Sánchez ens va fer viure moments inoblidables contagiant-nos l'esperit esportiu i donant exemple als nostres joves dels valors de l'esportivitat i el treball en equip.   
Com a reconeixement al seu esforç i afany de superació, i en agraïment de la seua contribució per a la projecció esportiva de la nostra Comunitat,  
DECRETE  
Concedir la Medalla de la Generalitat al Mèrit Esportiu, en la categoria d'or, als jugadors valencians, o que juguen en clubs de la Comunitat Valenciana, integrants de la selecció espanyola de futbol que va guanyar l'Eurocopa 2008.  
Valencia, 3 de octubre de 2008  
El president de la Generalitat,  
FRANCISCO CAMPS ORTIZ